Regter onttrek hom aan Moyo vs. Old Mutual-saak | Netwerk24
Deur Elvira Wood 08 Desember 2019 14:10
Peter MoyoFoto: City Press
Mashile het in Julie bevind dat Moyo se afdanking deur Old Mutual se direksie onwettig was en dat hy dadelik in sy pos herstel moes word.
Moyo is sedertdien vir 'n tweede keer in Augustus afgedank. Hy beveg ook dié afdanking.
Old Mutual weier Moyo toegang tot sy gebou en het appèl aangeteken teen Mashile se Julie-uitspraak. Dié saak is vroeër vandeesmaand in die hooggeregshof in Johannesburg aangehoor. Uitspraak word eers volgende jaar gelewer.
Moyo dagvaar Old Mutual ook weens minagting van die hof. Hy beskuldig onder meer die maatskappy se direkteure daarvan dat hulle 'n veldtog voer om Mashile persoonlik te beledig. Old Mutual het Mashile gevra om hom van dié aansoek te verskoon weens 'n belangebotsing.
LEES OOK: Moyo vs. Old Mutual: Regter se enorme besluit wink
In 'n verklaring wat in Oktober uitgereik is, sê Old Mutual Moyo se aantygings "skep 'n situasie waar dit nie redelik is dat regter Mashile die saak moet aanhoor nie".
Old Mutual het gesê dit was 'n moeilike besluit om dié aansoek in te dien.
"Die direkteure benadruk dat hulle geen disrespek vir regter Mashile het nie.
"Deur regter Mashile egter die onderwerp van die minagtingsverrigtinge te maak, het mnr. Moyo se regspan 'n situasie geskep waar die regter sal moet beslis oor eise wat hom nou persoonlik betrek," het Old Mutual gesê.